JASIF ไตรมาส 1 พลิกขาดทุน 1.4 พันลบ. เหตุ “ปรับมูลค่ายุติธรรม” ปันผลเท่าเดิม 23 สตางค์
JASIF เปิดงบไตรมาส 1/66 พลิกขาดทุน 1.43 พันล้าน จากปีก่อนกำไร 1.61 พันล้าน หลังปรับมูลค่ายุติธรรมของเงินลงทุน แต่ยังปันผลเท่าเดิม 23 สตางค์
JASIF เปิดงบไตรมาส 1/66 พลิกขาดทุน 1.43 พันล้าน จากปีก่อนกำไร 1.61 พันล้าน หลังปรับมูลค่ายุติธรรมของเงินลงทุน แต่ยังปันผลเท่าเดิม 23 สตางค์
9 พ.ค. 2566

กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF รายงานผลการดำเนินงานงวดไตรมาส 1/66 มีกำไรสุทธิ ดังนี้

โดยในไตรมาส 1 ปี 66 กองทุนมีกำไรจากการลงทุนสุทธิ 2,270 ล้านบาท เพิ่มขึ้น 2.51% จากไตรมาสเดียวกันของปีก่อน และเพิ่มขึ้น 2.76% จากไตรมาสก่อน ขาดทุนจากการเปลี่ยนแปลงในมูลค่ายุติธรรมของเงินลงทุน 3,700.00 ล้านบาท (ในเดือนมีนาคม 2566 กองทุนได้ว่าจ้างผู้ประเมินราคาอิสระประเมินมูลค่ายุติธรรมของเงินลงทุนในทรัพย์สินเส้นใยแก้วนำแสงให้เป็นมูลค่ายุติธรรมใหม่ซึ่งเป็นมูลค่า 91,100.00 ล้านบาท จึงรับรู้ขาดทุนจากการเปลี่ยนแปลงในมูลค่ายุติธรรมของเงินลงทุนจากการประเมินมูลค่าเงินลงทุนดังกล่าวจำนวน 3,700.00 ล้านบาท) สินทรัพย์สุทธิจากการดำเนินงานลดลงเท่ากับ (1,430.00) ล้านบาท เปลี่ยนแปลงลดลง 188.58% จากไตรมาสเดียวกันของปีก่อนและลดลง 80.79% จากไตรมาสก่อน
อย่างไรก็ตาม JASIF เตรียมจ่ายปันผลจากกำไรสะสม เป็นเงินสด 0.23 บาท กำหนดวันที่ไม่ได้รับสิทธิปันผล (XD) 19 พ.ค.66 และกำหนดจ่ายปันผล 7 มิ.ย.66